
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2006 M. KOVO 16 D. 
NUTARIMO NR. 259 „DĖL ĮGALIOJIMŲ SUTEIKIMO ĮGYVENDINANT LIETUVOS RESPUBLIKOS SOCIALINIŲ PASLAUGŲ ĮSTATYMĄ“ PAKEITIMO

2024 m. gegužės 22 d. Nr. 375
Vilnius

Lietuvos Respublikos Vyriausybė n u t a r i a:
.	Pakeisti Lietuvos Respublikos Vyriausybės 2006 m. kovo 16 d. nutarimą Nr. 259 „Dėl įgaliojimų suteikimo įgyvendinant Lietuvos Respublikos socialinių paslaugų įstatymą“ (toliau – Nutarimas) ir jį išdėstyti nauja redakcija:
„LIETUVOS RESPUBLIKOS VYRIAUSYBĖ

NUTARIMAS
DĖL ĮGALIOJIMŲ SUTEIKIMO ĮGYVENDINANT LIETUVOS RESPUBLIKOS SOCIALINIŲ PASLAUGŲ ĮSTATYMĄ

Vadovaudamasi Lietuvos Respublikos socialinių paslaugų įstatymo (2023 m. gruodžio 14 d. įstatymo Nr. XIV-2357 redakcija) 11 straipsnio 2 dalimi, 14 straipsnio 2 dalies 1 punktu ir 3 dalies 1 punktu, 30 straipsnio 3 dalimi, 33 straipsnio 5 dalies 4 punktu, 35 straipsnio 3 dalimi, 41 straipsnio 5 dalimi, 42 straipsnio 10 dalimi, Lietuvos Respublikos Vyriausybė nutaria:
. Įgalioti Lietuvos Respublikos socialinės apsaugos ir darbo ministeriją patvirtinti:
. Mokėjimo už socialines paslaugas tvarkos aprašą;
. Socialinių paslaugų finansavimo ir lėšų apskaičiavimo metodiką;
. Socialinių paslaugų planavimo metodiką.
. Įgalioti Socialinių paslaugų priežiūros departamentą prie Socialinės apsaugos ir darbo ministerijos atlikti socialinių paslaugų įstaigų pateiktų derinti psichologinės ir socialinės reabilitacijos programų vertinimą, teikti išvadas dėl šių programų.“
. Pripažinti netekusiais galios:
. Lietuvos Respublikos Vyriausybės 2006 m. birželio 14 d. nutarimą Nr. 583 „Dėl Mokėjimo už socialines paslaugas tvarkos aprašo patvirtinimo“ su visais pakeitimais ir papildymais; 
. Lietuvos Respublikos Vyriausybės 2006 m. spalio 10 d. nutarimą Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ su visais pakeitimais ir papildymais;
. Lietuvos Respublikos Vyriausybės 2006 m. lapkričio 15 d. nutarimą Nr. 1132 „Dėl Socialinių paslaugų planavimo metodikos patvirtinimo“ su visais pakeitimais ir papildymais.
. Nustatyti, kad:
. šio nutarimo 2 punktas įsigalioja 2024 m. liepos 1 d.;
. 2025 m. sausio 1 d.:
. įsigalioja tokia šio nutarimo 1 punkte nauja redakcija išdėstyto Nutarimo preambulės redakcija:
„Vadovaudamasi Lietuvos Respublikos socialinių paslaugų įstatymo 11 straipsnio 2 dalimi, 30 straipsnio 3 dalimi, 33 straipsnio 5 dalies 4 punktu, 35 straipsnio 3 dalimi, 41 straipsnio 5 dalimi, 42 straipsnio 10 dalimi, Lietuvos Respublikos Vyriausybė nutaria:“;
. pripažįstamas netekusiu galios šio nutarimo 1 punkte nauja redakcija išdėstyto Nutarimo 1.3 papunktis.



Ministrė Pirmininkė	    	               Ingrida Šimonytė	


Socialinės apsaugos ir darbo ministrė		               Monika Navickienė

